આમાં સરકારને દુખે છે પેટ અને કૂટે છે માથું જેવો ઘાટ છે. પબ્લિકને સારું લગાડવાની આ મસ્તી છે. ઊલટાનું જો ટૅક્સ નખાશે તો બિલ્ડરો એને બચાવવવાની કોશિશ કરશે. ર્કોટમાં કેસ ચાલશે અને એ એટલો લંબાશે કે ત્યાં સુધીમાં ઇલેક્શન પતી જશે. ફ્લૅટની કૉસ્ટ ઘટાડવી છે તો નીચેથી ચાલુ કરો. ડાયરેક્ટ બનેલા ફ્લૅટ પર ટૅક્સ નાખવાથી શું? બિલ્ડિંગ માટેના રૉ-મટીરિયલ પર ટૅક્સ નાખતાં સરકાર ડરે છે, કારણ કે એ લૉબી બહુ પાવરફુલ છે. બીજું, સરકાર આગળ પ્લાન પાસ કરાવવા માટે ૫૬ ક્લિયરન્સ જોઈએ અને એ મેળવતાં અઢીથી ત્રણ વર્ષ નીકળી જાય છે. હવે આટલાં વરસ કામ ન થાય અને બિલ્ડર પર વ્યાજનો બોજ તો વધતો જ જાય એ કોણે સહન કરવાનો આવે? એ જલદી પ્લાન પાસ કરે એવી સિસ્ટમ બનાવે તો ફ્લૅટની કૉસ્ટમાં વધારો બિલ્ડરે ન વેઠવો પડે. સરકારે પ્લાન પાસ કરવા ચોક્કસ ડેટ રાખીને એના પર રિસ્ટ્રિક્શન મૂકવું જોઈએ. આજે ફાઇલ-ક્લિયરન્સમાં ૪૦૦ વેઇટિંગ છે. ઉપરાંત કેટલાંક પૉલિસી-ડિસિઝન પણ ફાસ્ટ નથી થતાં એથી કામ અટકી પડે છે જેને કારણે ફ્લૅટની કિંમત વધતી જાય છે. એથી ફ્લૅટના રેટ ઘટાડવા સરકારે સિસ્ટમ સુધારવાની જરૂર છે.